cyanic-selkie/wikianc huggingface dataset:
Tears on Tape
Tears on Tape on HIM-yhtyeen kahdeksas albumi, joka julkaistiin 26. huhtikuuta 2013. Stefan Lindfors on ohjannut musiikkivideot kappaleisiin ”Tears on Tape” ja ”Into the Night”. Yhtye palasi Tears on Tapella heidän musiikillisille juurilleen. Kappaleiden kitarat ovat raskaita ja bassot soivat matalista virityksistä, kuten ensimmäisellä albumilla.
Julkaisuviikollaan Tears on Tape debytoi suomessa 2. sijalla ja Yhdysvalloissa 15. sijalla ollen siellä yhtyeen toiseksi paras listasijoitus. Albumin myöhemmän kaupallisen menestyksen saralla ei ole Valon mukaan "tapahtunut mitään kummallista". Vaikkakin Tears on Tape on menestynyt hyvin yhdysvalloissa, se on tiettävästi ainoa HIM-albumi joka toistaiseksi ei ole myynyt kultaa kotimaassaan.
Leck mich im Arsch
Leck mich im Arschia ei tule sekoittaa kolmiääniseen kaanoniin Leck mir den Arsch fein recht schön sauber (’Nuole perseeni hienosti oikein kauniin puhtaaksi’), jonka Mozartin arvellaan säveltäneen Wienissä samoihin aikoihin vuonna 1782.
Magne Simonsen
Magne Simonsen (s. 13. heinäkuuta 1988 Drammen) on norjalainen jalkapalloilija, pelipaikaltaan puolustaja. Hän edustaa kaudella 2015 Norjan pääsarjassa pelaavaa Moldea.
Aleksei Šahmatov
thumb|175px|Aleksei Šahmatov Aleksei Aleksandrovitš Šahmatov (, 17. kesäkuuta (J: 5. kesäkuuta) 1864 Narva – 16. elokuuta 1920 Pietari) oli venäläinen kielitieteilijä ja muinaisitäslaavinkielisten kronikoiden tutkija.
HMS Glory (1788)
HMS Glory oli Britannian kuninkaallisen laivaston vuonna 1788 vesillelaskettu Duke-luokan 98-tykkinen toisen luokan linjalaiva.
Meir
Meir on norjalaisen metalliyhtye Kvelertakin toinen albumi. Sen on julkaissut 25. maaliskuuta 2013 Sony Music Scandinavia Pohjoismaissa, Roadrunner Records muualla maailmassa ja vinyylimuotoisena Indie Recordings -levy-yhtiö. Levyn kansitaiteesta vastaa Baroness-yhtyeen John Dyer Baizley. Levyn on tuottanut Kurt Ballou.
Lee Ryan
Lee Ryan (s. 17. kesäkuuta 1983 Chatham, Kent) on englantilainen laulaja-lauluntekijä, näyttelijä ja brittiläisen poikabändi Bluen jäsen.
Nuoruus
Ryan syntyi Chathamissa, Kentin kreivikunnassa Englannissa. Hänen vanhempansa erosivat kun hän oli viisivuotias. Ryan asui enimmäkseen äitinsä, siskonsa Gemman ja isoäitinsä kanssa. Viisivuotiaana Ryanilla todettiin lukihäiriö. Hän kävi Chatham Grammar School for Boys –koulua, jonka jälkeen hän siirtyi taidekouluihin kuten Sylvia Young Theatre School ja Italia Conti Academy of Theatre Arts -kouluja.
Keski-Suomen Valo
Keski-Suomen Valo Oy oli suomalainen energiayhtiö. Sen sähköverkko ulottui 33 kunnan alueelle vuonna 1997, jolloin yhtiö myi sähköä 840 GWh. Yhtiö tuotti energiaa noin 100 GWh vuodessa. Toimialueen kunnat omistivat Valon. Vuonna 1998 IVO osti yhtiöstä 16 prosenttia. Vattenfall osti yhtiön vuonna 2000.
Findikaattori
Findikaattori oli Tilastokeskuksen ja valtioneuvoston kanslian toteuttama internet-palvelu, jossa oli noin 100 yhteiskunnan kehitystä kuvaavaa indikaattoria. Palvelu oli suunnattu niille, jotka työssään tai toiminnassaan tarvitsevat ajantasaista, luotettavaa tietoa yhteiskunnan kehityksestä. Indikaattorit koottiin Tilastokeskuksen ja muiden kotimaisten tilastontuottajien aineistoista.
Retkikunta 28
Retkikunta 28 oli Kansainvälisen avaruusaseman 28. miehistö. Retkikunta alkoi 23. toukokuuta 2011 Sojuz TMA-20:n irtautuessa asemasta. Asemalle jääneet 4. huhtikuuta 2011 Sojuz TMA-21:llä saapuneet Retkikunta 27:n jäsenet jatkoivat asemalla Retkikunta 28:n miehistössä. 7. kesäkuuta 2011 asemalle laukaistiin loput retkikunnasta lennolla Sojuz TMA-02M. Täydennysmiehistö telakoitui avaruusasemaan 10. kesäkuuta kello 0.18 Suomen aikaa. Retkikunta päättyi suunnitelmien mukaan 16. syyskuuta 2011 Sojuz TMA-21:n irtautuessa asemasta. Borisenko, Samokutjajev ja Garan 1askeutuivat Sojuzin kyydissä keskiseen Kazakstaniin.
Ed Fury
right|thumb|Ed Fury ja Jackie Coey vuonna 1953 Ed Fury (oikealta nimeltään Edmund Holovchik, 6. kesäkuuta 1928 Los Angeles – 24. helmikuuta 2023) oli yhdysvaltalainen kehonrakentaja ja näyttelijä.
Koiratappelu
thumb|Koiratappelu Kit Burn’sin saluunassa, Edward Winslow Martin, 1868. thumb|Koiratappelun laillisuus eri maissa. Sinisellä maat, joissa se on kiellettyä, punaisella maat, joissa se on laillista. Violetilla maat, joissa se on paikoin kiellettyä. Koiratappelu on kahden koiran usuttamista vastakkain taistelukehässä katsojien huviksi. Taistelukoirat ovat yleensä pitbullterrierejä. Ne raatelevat taistelussa toisiaan hengenvaarallisesti, ja häviäjä yleensä lopetetaan. Taistelun aikana yleisö lyö usein vetoa voittajasta, ja taistelut myös usein videoidaan.
Tohtori Kohtalo (Kent Nelson)
Sarjakuvissa
Nabu halusi palkita pojan vapaudestaan opettamalla pojalle taikuutta, mutta Kent ei hyväksynyt tarjousta vaan halusi isänsä takaisin. Nabu kuitenkin heilautti kättään Kentin edessä, jonka seurauksena kaikki isänsä kuolemaan liittyvät muistikuvat hävisivät. Viikon sisällä Nabu oli muuttanut Kentin aikuiseksi ja opettanut hänelle mystiikan salaisuudet, järjestyksen ja voiman. Nabun viimeinen toivomus oli antaa Kentin hyökätä kaikin voimin hänen kimppuunsa, mutta Kent ei kyennyt tappamaan isäntäänsä kiintymyksen vuoksi. Nabun tehdessä käsimerkin se muistutti Kentiä kaasusta joka vapautti Nabun ja tappoi isänsä. Kent raivostui täysin isänsä tappaneelle Nabulle ja kutsui kaiken voimansa tuhotakseen Nabun. Samassa Nabun todellinen olemus paljastui olevan energiaolento, järjestyksen loordi. Hän selitti Kentin isän kuoleman seuraukset ja loputtoman taistelun järjestyksen ja kaaoksen välillä. Viimeiseksi lahjaksi Nabu antoi Kentille kultaisen kypärän, joka toimi samalla amulettina kasvattaen hänen voimiaan. Pitäessään kypärää Kent sai seurakseen Nabun, jonka myötä maailmalla olisi jälleen järjestyksen loordi.
Elokuvissa
Kent Nelson esiintyi Tohtori Kohtalona elokuvassa Black Adam, jossa häntä esitti Pierce Brosnan.
Moribala
Kuntaan kuuluu 16 kylää. Asukkaat ovat etupäässä miniankoja. Lisäksi on fulbeja ja boboja.
Digital Living Network Alliance
Digital Living Network Alliance (DLNA) on voittoa tavoittelematon 250 jäsenen kauppajärjestö. Siihen kuuluu matkapuhelin-, viihde-elektroniikka- ja tietokonevalmistajia sekä sisältöpalveluiden tuottajia. Järjestön tavoitteena on yhteistyössä luoda kuluttajille helppokäyttöisiä tapoja jakaa digitaalisia valokuvia, videoita ja musiikkia. Toukokuussa 2010 yli 7 000 laitteelle oli myönnetty "DLNA Certified"-merkintä.
Efanda
Efanda tai Alfvind (noin 850 – noin 881) oli norjalainen prinsessa 800-luvulla. Hänen ensimmäinen miehensä oli tuntematon ja toinen miehensä oli Novgorodin valtakunnan perustanut varjagiruhtinas Rurik. Hänen pojastaan Igorista tuli Kiovan ruhtinas noin vuonna 882.
Uiguurilainen kirjaimisto
1000–1100-luvuilla uiguurit alkoivat siirtyä arabialaiseen kirjaimistoon, joka myöhemmin syrjäytti uiguurilaiset aakkoset. Niitä käytettiin kuitenkin arabialaisen kirjaimiston rinnalla aina 1700-luvun alkuun saakka ja keltaisten uiguurien keskuudessa vielä 1800-luvulla.
Julius Stockhausen
thumb|right|Julius Stockhausen
Niiaus
thumb|Tyttö niiaa ojentaessaan kukkia Englannin kuningattarelle vuonna 1954. Niiaus on tyttöjen ja nuorten naisten tervehtimisessä käyttämä ele, jossa polvia koukistetaan nopeasti. Länsimaissa niiausta pidetään naisten vastikkeena puolivartalokumarrukselle. Sekä kumarruksessa että niiauksessa eleen tarkoituksena on osoittaa kunnioitusta ja nöyrtymistä tervehdittävää kohtaan.
Saukkolampi (Ikaalinen, Sorvanperä)
Saukkolampi on Pirkanmaalla Ikaalisissa Sorvanperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Saukkolampi on osa Röyhiönjärven-Iso Karppajärven valuma-aluetta.
Surutasku
Esiintyminen
Surutasku elää Pohjois-Afrikassa noin 590 000 neliökilometrin alalla ja Lähi-idässä. Osa populaatioista on muuttolintuja, osa paikkalintuja. Sitä ei ole tavattu Suomessa.
Chaghcharan
Chaghcharānista on 380 kilometriä pitkä moottoritieyhteys länteen Heratiin ja itään Kabuliin. Kaupungin läheisyydessä sijaitsee Chaghcharan lentoasema, josta liikennöidään Kabuliin ilmateitse.
Ćićarija
Etymologia
Nimi Ćićarija on johdettu eteläslaavilaisten kielten sanasta Čić, jolla nykyään tarkoitetaan Učka-vuorten pohjoispuolella asuvia istrialaisia. Alun perin nimitystä käytettiin seudulla asuneista istroromanialaisista. Etnonyymin uskotaan olevan peräisin istroromanian kielen sanasta ce ( ' mikä ' ), joka on semanttisena pohjana myös muille alueen etnonyymeille (kajkavian murre, čakavian murre jne.).
Suomen silta
Synty
220px|thumb|Ote runosta Suomen silta [[viron kruunu|sadan kruunun setelissä .]] Suomen silta syntyi Koidulan innosta suomalaisten ja virolaisten yhteisiin juuriin ja näiden kansojen yhteyden kasvattamiseen. Suomen silta mainitaan Kalevipoegin VI ja X lauluissa, mutta Koidulan lyriikassa se esiintyy terminä ensimmäisen kerran runossa "Kätt veel korra – lahkumme" (Vielä kerran kättä – lähdetään). Runo valmistui C. G. Swanin ja J. R. Aspelinin lähtiäisrunoksi näiden vierailtua laulujuhlilla Virossa vuonna 1869. Suomi-teema jatkui Koidulan runoissa, kun hän kävi vuonna 1871 vierailulla Helsingissä, jossa hän tapasi suomalaisia kulttuurihenkilöitä, kuten esimerkiksi Elias Lönnrotin. Matkalta kertyi useita runoja, joissa Suomi esiintyy tavalla ja toisella. Suomen silta -runon synty liittyi Suomalaisen Kirjallisuuden Seuran 50−vuotispäiviin vuonna 1881. Tuolloin Matthias Johann Eisen pyysi Koidulalta apua juhla−antologiaansa Eesti luuletused (Viron runoja). Tätä varten Koidula kirjoitti varsin lyhyessä ajassa sikermänsä Suomen silta, josta tuli hänen uransa loppuvaiheen keskeisimpiä saavutuksia.
Wise Blood – levoton veri
Wise Blood – levoton veri (Wise Blood) on John Hustonin ohjaama yhdysvaltalainen elokuva vuodelta 1979. Komediallisen draamaelokuvan pääosissa näyttelevät Brad Dourif, Amy Wright, Harry Dean Stanton ja Ned Beatty. Yhdysvaltojen etelävaltioihin sijoittuva tarina perustuu Flannery O’Connorin samannimiseen romaaniin vuodelta 1952.
Touch! Generations
Pelit
Eurooppa ja Australia
Wii Play listattiin osaksi Touch! Generationsia Australiassa, mutta missään muualla sitä ei listattu lainkaan. Lisäksi Trauma Center: Second Opinion näkyy Euroopan Touch! Generationsin nettisivuilla, mutta sitä ei ole listattu virallisten Wiille julkaistujen Touch! Generations-pelien joukkoon.
Hämeenlinnan Pallokerho
Alkuvuodet – Pallosta kiekkoon (1929-1950)
Talvisessa päälajissaan jääpallossa HPK nousi sotien jälkeen vuonna 1946 suomensarjasta mestaruussarjaan. Samoihin aikoihin seura aloitteli myös jääkiekkotoimintaansa. Vuoden 1947 jääpallon SM-sarjassa HPK jäi lohkonsa viimeiseksi ja putosi sarjasta. Kausi jäi lopulta ainoaksi HPK:n jääpallon SM-sarjakaudeksi, ja seura pelasi jääpallohistoriansa seuraavat vuodet alemmilla sarjatasoilla. HPK:n jääpallomenestys oli kuitenkin hyvin heikkoa, mikä johti omalta osaltaan siihen että seura lopetti jääpallotoiminnan 1950-luvun puolivälissä ja talviseksi päälajiksi valikoitui jääkiekko. Lisäksi jääkiekon suosio pallokerholaisten keskuudessa oli nousussa, vuonna 1948 HPK nousi maakuntasarjasta suomensarjaan ja heti seuraavana kautena vuonna 1949 se nousi suomensarjasta SM-sarjaan. HPK:n nousu tarkoitti sitä että seuraavalla kaudella 1949–1950 SM-sarjassa pelasi kaksi hämeenlinnalaisjoukkuetta.
Matkalla huipulle (1984-1988)
Kauteen 1987–1988 HPK lähti kovin satsauksin, kuten myös moni muu I-divisioonan seura, sillä SM-liigaa laajennettiin 12 joukkueen sarjaksi seuraavaksi kaudeksi 1988–1989, mikä tarkoitti sitä että kaksi I-divisioonan parasta nousivat suoraan SM-liigaan. Kausi lähti hämeenlinnalaisittan käyntiin hienosti. HPK siirtyi sarjan johtoon jo alkuvaiheessa ja kahden parhaan joukkoon selviäminen sinetöityi jo tammikuussa. HPK selvitti kuitenkin muodollisuuksiksi jääneet loppukauden ottelut kunnialla ja Hannu Jortikan valmentama HPK oli sarjan päättyessä ylivoimainen ykkönen.
Matkalla mitalijoukkueeksi (1990–2001)
Kaudella 1990–1991 HPK otti Hannu Savolaisen johdolla SM-pronssia, joka oli joukkueen ensimmäinen liigamitali. Seuran menestys alkoi pikkuhiljaa vakiintua, ja kaudella 1992–1993 tulikin jo SM-hopeaa. Sijoitukset olivat kuitenkin ailahtelevaisia. 1995–1996 tuli neljäs sija ja 1996–1997 pronssia. Kaudella 1997–1998 HPK löysi kuitenkin itsensä jälleen pudotuspelien ulkopuolelta. Kausina 1998–1999 ja 1999–2000 Teijo Räsäsen luotsaama HPK otti ensimmäisen kerran mitalin kaksi kertaa peräkkäin, kun se saavutti molemmilta kausilta pronssia. Näinä kausina HPK:ssa vaikuttivat mm. Niko Kapanen, Antti Miettinen ja Riku Hahl, jotka ovat kansainvälisesti menestyksekkäimpiä Kerho-kasvatteja. Kausi 2000–2001 oli kuitenkin jälleen heikko, kun joukkue jäi vasta 11. sijalle.
Sineus ja Truvor
Sineus ja Truvor olivat legendaarisen varjagin, Rurikin veljiä. Nestorin kronikan mukaan slaavilaiset ja suomalais-ugrilaiset heimot riitelivät eivätkä päässeet sopuun, joten vuonna 862 he lähettivät valtuuskunnan rusien maille. He pyysivät varjageja saattamaan järjestyksen maahan. Kolme varjagiveljestä: Rurik, Sineus ja Truvor saapuivat maahan. Rurik asettui Novgorodin alueelle sloveenien hallitsijaksi ja Sineus Belozerskiin (Valkeajärvelle) tsuudien hallitsijaksi. Truvor meni Irboskaan krivitšien hallitsijaksi. Vuonna 864 Sineus ja Truvor kuolivat, jolloin Rurik ryhtyi yhdistyneen kolmen ruhtinaskunnan valtiaaksi.
Runoelma
Runoelma on runomuotoinen eeppisen kirjallisuuden laji. Runoelma ei ole tyyliltään ja aihepiiriltään yhtä tarkkaan rajattu kuin eepos, joka on runoelman alalaji.
Runoelma oli merkittävässä asemassa antiikin aikana (esimerkiksi Homeroksen Ilias), keskiajalla (Rolandin laulu) ja uuden ajan alussa (John Miltonin Kadotettu paratiisi). Runoelman paikan kertomakirjallisuuden valtamuotona vei suorasanainen kertominen, erityisesti romaani. 1900-luvun tunnetuimpia runoelmia on Harry Martinsonin Aniara (1956).
Hämeenlinnan Pallokerho
Mestaruuden jälkeen (2020–)
HPK lähti kauteen 2020–21 jälleen hallitsevana mestarina, koska edellisellä, kesken jääneellä kaudella mestaruutta ei jaettu. Suurin muutos joukkueessa tapahtui valmennuksessa, kun Antti Pennanen siirtyi Nuorten Leijonien päävalmentajaksi toukokuussa 2020. Korvaajaksi HPK palkkasi Matti Tiilikaisen, jolla oli pitkä HPK-tausta, mutta joka oli edelliset vuodet valmentanut hyvällä menestyksellä Saksan DEL2-liigassa. Pelaajistossakin tapahtui muutoksia, kun muun muassa paras pistemies Cody Kunyk siirtyi Kärppiin. Elokuussa 2020 HPK julkaisi yhden vuoden sopimuksen kokeneen Petri Kontiolan kanssa. Kontiola oli aiemmin pelannut Liigaa vain Tapparassa, 200 ottelun verran, viimeksi kaudella 2006–07. Kapteeniksi nostettiin Markus Nenonen.
Kausi 2022–23 päättyi HPK:n osalta runkosarjaan sijaan 12. HPK:n pelaamista leimasivat kauden aikana ailahtelevaisuus sekä runsaat loukkaantumiset. Kauteen lähdettäessä uusia pelaajia joukkueessa olivat mm. 15 vuoden tauon jälkeen joukkueeseen palannut Juuso Hietanen, KHL:n maalipörssinkin voittanut Steve Moses sekä maalivahti Sami Rajaniemi. Joukkue joutui turvautumaan kauden aikana useisiin lainapelaajiin, joko ottelukohtaisilla tai pidemmillä sopimuksilla. Lainoista huolimatta joukkue joutui pelaamaan muutamia otteluita vajaalla kokoonpanolla. Runkosarjan aikana HPK päätyi jatkoajalle peräti 23/60 ottelussa, mutta saavutti niistä lisäpisteen vain 9 kertaa.
Kasaarin kieli
Kasaarista tunnetaan joukko paikannimiä sekä sukujen ja heimojen nimityksiä, jotka todistavat sen turkkilaiseksi kieleksi. Arabialaisten tieteilijöiden teoksissa sen lähimpinä sukukielinä mainitaan Volgan bolgaarien ja kumaanien kielet. Nykyisistä kielistä kasaarilla on todistettuja yhtäläisyyksiä tšuvassin kanssa. Eräät tutkijat näkevät sen jälkiä karaiimin ja kumykin kielissä sekä azerin pohjoismurteissa.
Osmaniyen maakunta
Osmaniyen maakunta on yksi Turkin 81 maakunnasta. Maakunnan väkiluvuksi arvioitiin 506 807 vuonna 2014.
Harmatelian piiritys
Ptolemaioksen myrkytys
Tämän jälkeen Aleksanteri alkoi valmistella kaupungin valtausta, mutta ennen kuin hän kerkesi hyökätä, kaupungin asukkaat antautuivat. Aleksanteri armahti heidät kaikki.
Joey Crabb
Pelityyli
SHL-joukkue Växjö Lakersin urheilujohtaja Henrik Evertsson luonnehti Crabbia vuonna 2015 pelityyliltään kahden suunnan hyökkääjäksi. Eliteprospects.com -sivuston Erik K. Piri kertoi hänen olevan myös monipuolinen pelaaja, joka pelaa energisesti ja tarvittaessa röyhkeästi. Piri mainitsi Crabbilla olevan myös hyvä runko. Crabb laukoi oikealta.
World Series of Poker 2010
thumb|200px|Vuoden 2010 WSOP-pääturnauksen voittaja Jonathan Duhamel World Series of Poker 2010 oli 41. WSOP-tapahtuma. Se alkoi 28. toukokuuta 2010 ja kesän osuus turnauksesta päättyi 17. heinäkuuta 2010. Kaikki sen turnaukset pelattiin Rio All Suite Hotel and Casinolla Las Vegasissa. Kolmatta kertaa WSOP:n pääturnauksen finaalipöytä pelattiin loppuun vasta myöhemmin syksyllä "November Nine"-nimellä kutsun konseptin mukaan 6. - 9. marraskuuta 2010. Syyskuussa Lontoossa pelattiin erillinen World Series of Poker Europe -turnaussarja, jonka voittajat saivat myös WSOP-rannekkeen. Vuoden 2010 WSOP:ssa Las Vegasissa pelattiin kaikkiaan 57 turnausta. Pääturnauksen voittaja oli kanadalainen Jonathan Duhamel, jonka voittama ykköspalkinto oli 8 944 310 dollaria. Pääturnaukseen osallistui 7319 pelaajaa.
Joey Crabb
Toronto, Washington ja Florida
Heinäkuussa 2012 Crabb teki vuoden mittaisen sopimuksen Washington Capitalsin kanssa. Hän siirtyi syyskuussa NHL:n työsulun ajaksi kotikaupunkiinsa ECHL-joukkue Alaska Acesin riveihin. NHL-kauden 2012–2013 käynnistyttyä tammikuussa 2013 Crabb pelasi Capitalsissa 26 runkosarjaottelua tehden kaksi maalia, kunnes seura asetti hänet maaliskuussa siirtolistalle. Crabb vietti loppukauden farmijoukkue Hershey Bearsissa, jonka paras maalintekijä hän oli pudotuspeleissä viidellä osumallaan.
Käsityöntalo Verkaranta
Käsityöntalo Verkaranta on Tampereella Tammerkosken rannassa sijaitseva Taito Pirkanmaa ry:n työ- ja harrastustila, jossa voi tehdä käsitöitä sekä ostaa materiaaleja ja työvälineitä.
John Tyler
Jälkeläiset
Kahdesta avioliitostaan Tylerilla oli yhteensä 15 lasta. Vuonna 2021 oli elossa Tylerin yksi lapsenlapsi, vuonna 1928 syntynyt Harrison Ruffin Tyler. Harrisonilla on kolme lasta. Yksi lapsenlapsista, vuonna 1925 syntynyt Lyon Gardiner Tyler Jr. kuoli syyskuussa 2020.
James Knox Polk
Presidenttinä Polk leikkasi tulliveroja, uudisti maan pankkijärjestelmän, sopi Ison-Britannian kanssa käydyn rajariidan varmistaen näin Oregonin territorion turvallisuuden ja aloitti sodan Meksikon kanssa liittäen näin Kalifornian ja New Mexicon Yhdysvaltoihin.
Vaalit
Kansanäänestyksessä Polk voitti Clayn mustana hevosena vain noin 40 000 äänen erolla (1 338 464 – 1 300 097) ja sai noin 49,5 prosenttia kaikista äänistä. Valitsijamiesvaalit Polk voitti huomattavasti selkeämmin ja sai 170 ääntä Clayn jäädessä 105:een.
Presidenttinä
Polk oli vaalikampanjassaan luvannut valloittaa 42° ja 54°40' leveyspiirien välisen alueen Isolta-Britannialta. Presidenttinä hän ei kuitenkaan halunnut ryhtyä kalliiseen sotaan brittien kanssa vaan ryhtyi neuvottelemaan alueiden luovutuksesta. Polk uhkasi ryhtyvänsä sotaan, mikäli sopimusta ei syntyisi, ja sai näin Britannialta nykyiset Oregonin, Idahon ja Washingtonin osavaltiot sekä osan Montanasta ja Wyomingista. Muita Polkin presidenttikauden merkittäviä saavutuksia olivat muun muassa Iowan ja Wisconsinin liittäminen Yhdysvaltoihin.
Tommi Pärmäkoski
Tommi Pärmäkoski (s. 4. syyskuuta 1983 Riihimäki) on suomalainen urheiluvalmentaja. Pärmäkoski on kuntovalmentanut Formula 1 -sarjassa Toro Rosso ja Red Bull -tallissa ajavaa Sebastian Vetteliä vuodet 2008–2011. Elokuussa 2014 Pärmäkoski meni naimisiin hiihtäjä Krista Pärmäkosken (o.s. Lähteenmäki) kanssa.
Musicarello
pienoiskuva|I ragazzi del juke-box on yksi varhaisista musicarello-elokuvista. Musicarello (Il musicarello) on italialainen musiikkielokuvan alalaji. Sen tyypillisiä lajipiirteitä ovat hiljattain kuuluisuuteen nousseen kevyen musiikin laulajan uran edistäminen ja hänen viimeisimmän albuminsa mainostaminen sekä toistuvat viittaukset muotiin ja nuoruuteen.
Tšagatain kieli
Kielen nimitys juontuu Tšingis-kaanin pojan Tšagatain jälkeläisten Keski-Aasiassa hallitsemasta kaanikunnasta, jonka Timur Lenk anasti itselleen vuonna 1370. Tšagatain kieli perustuu iranilaisvaikutteisiin karlukkilais-uiguurilaisiin murteisiin, joiden pohjalta kehittyivät myöhemmin uzbekin ja uiguurin kielet. Siihen ovat vaikuttaneet myös kiptšakkilaiset (nykyiset kazakin ja karakalpakin kielet) sekä itäoguusilaiset murteet (nykyinen turkmeeni), khorasaninturkki sekä uzbekin kielen kiptšakkilais- ja oguusilaismurteet.
Kennedy Nwanganga
Seurajoukkueura
Vuonna 2009 hallitseva Veikkausliigan mestari, FC Inter palkkasi Nigerian entisen alle 17-vuotiaiden maajoukkuepelaajan nigerialaisesta NAF Rockets FC:stä. Kennedy pelasi Veikkausliigaa kaksi kautta Interin riveissä, tehden 43 ottelussa 13 maalia.
10cc (albumi)
Levyltä löytyy mm. UK-ykköshitti "Rubber Bullets". Joissakin julkaistuissa LP/CD -versioissa on eri kappalejärjestys.
Kappaleet
B-puoli
Monica Mustavaara
Perhe
Monican perheeseen kuuluvat poika Magnus Mustavaara, adoptoitu isosisko Camilla Mustavaara, isä Gunnar Mustavaara sekä äiti Dahlia Mustavaara. Hänellä on myös siskopuoli Sabrina Mustavaara isänsä Gunnarin puolelta.
Toinen paluu sarjaan
Monica tapasi myöhemmin Severin Pihlajakadulla, ja he päätyivät viettämään iltaa yhdessä Sabrina Mustavaaran ja Sampo Kaukovaaran kanssa. Illan päätteeksi Monica ja Sampo päätyivät harrastamaan seksiä. Myöhemmin Monica jutteli Kallen kanssa Severistä sekä Samposta, ja Severi kuuli kyseisen keskustelun. Monica päätti lopettaa suhteen Severin kanssa lopullisesti, ja lähti takaisin Espooseen.
Kolmas paluu sarjaan
Monica ryhtyi myös Evan juristiksi, kun tämä oli pidätetty epäiltynä Aaron ampumisesta. Monica toimi myös Mustavaarojen juristina Aki Nikkisen haastaessa heidät oikeuteen, sillä tämä halusi Camillan omaisuuden itsensä hoidettavaksi.
Eva Tamminen
Myöhemmin kaksikon välit alkoivat rakoilla, mutta he saivat kuitenkin välinsä selvitettyä.
HMS Delfinen (1914)
HMS Delfinen (runkonumerot D) oli Ruotsin laivaston vuonna 1915 valmistunut sukellusvene.
Chanián arkeologinen museo
Kokoelmat
Museon kokoelmiin kuuluu löytöjä neoliittiselta kaudelta, minolaiselta kaudelta, antiikin ajalta geometriselta kaudelta roomalaiselle kaudelle sekä bysanttilaiselta ajalta. Museossa on esillä muun muassa veistoksia, keramiikkaa, sinettikiviä, metallitöitä, lasiesineitä, koruja, rahoja ja piirtokirjoituksia, mukaan lukien lineaari-A- ja lineaari-B-tauluja. Suuren salin lattialla on esillä roomalaisella ajalla tehtyjä lattiamosaiikkeja 100–200-luvuilta jaa. Chanián eli minolaisen ja antiikin ajan Kydonian lisäksi esineitä on muun muassa seuraavista muinaisista kaupungeista: Aptera, Elyros, Hydramia, Hyrtakina, Lappa, Lissos, Polyrrhenia, Oaksos ja Syia.
Mustapyrstömesikko
Levinneisyys
Mustapyrstömesikkoa tavataan suuressa osassa Australiaa. Lajin on kuvattu olevan pääasiassa yleinen, ja se on luokiteltu elinvoimaiseksi.
Etiopiasafari
Etiopiasafari on Jaakko Löytyn, Kaisu Löytyn ja Jukka Linkoheimon vuonna 1976 julkaisema single-levy, joka julkaistiin tukemaan heidän Etiopian-matkaansa samana vuonna. Julkaisijana toimi Kirkon nuorisotyön keskus ja kustantajana Nuorten keskus.
Etiopian-matkan aikana matkalaiset tapasivat eräässä Addis Abeban yökerhossa oromo-muusikon nimeltä Ali Mohammed Birra, ja ostivat tältä hänen tekemän LP-levyn. Tuolla levyllä on laulu Hawash-virrasta, joka inspiroi Jaakko Löytyn samannimisen kappaleen, joka on myös hänen vuoden 1984 LP-levynsä nimikappale.
Vyöleppärousku
Vyöleppärousku (Lactarius fennoscandicus) on rouskujen sukuun kuuluva erinomainen ruokasieni. Se muistuttaa kuusenleppärouskua sekä sinileppärouskua, mutta sekoittamisesta ei ole juurikaan haittaa, sillä ne ovat ruokasieninä samanarvoisia. Vyöleppärouskua voidaan käyttää värjäykseen, jolloin siitä saadaan ruskeankeltaisia sävyjä.
William Henry Harrison
William Henry Harrison (9. helmikuuta 1773 Virginia, Yhdysvallat – 4. huhtikuuta 1841) oli Yhdysvaltain yhdeksäs presidentti. Harrisonin presidenttikausi kesti vain kuukauden ennen hänen kuolemaansa vuonna 1841. Ennen lyhyttä presidenttikauttaan Harrison toimi Yhdysvaltain armeijassa eri sotilasjoukkojen komentajana sodissa intiaaneja ja brittejä vastaan. Poliitikkona Harrison toimi Indianan territorion kuvernöörinä, edustajainhuoneen ja senaatin jäsenenä sekä Yhdysvaltain ja Kolumbian välisenä ministerinä.
Hallusinogeenit
Eri aineiden vaikutukset poikkeavat toisistaan merkittävästi, ja yksittäisen aineen vaikutukset yksittäiseen henkilöön voivat olla eri kerroilla hyvinkin erilaisia.
Dissosiatiivit
Dissosiatiivit aiheuttavat anesteettisilla annoksilla analgesiaa, muistinmenetystä ja katalepsiaa. Ne aiheuttavat myös tuntemuksen ympäristöstä irtautumisesta: "Tilaa on kutsuttu dissosiatiiviseksi anestesiaksi, koska potilas vaikuttaa täysin ympäristöstään irtautuneelta." Dissosiatiivisessa tilassa "...tavallisesti automaattisten tajuntaan, muistiin, identiteettiin ja aistimuksiin liittyvät toiminnot" ovat häiriintyneet. Aistisyötteiden dissosiaatio voi aiheuttaa derealisaatiota, tilaa jossa ulkomaailma näyttäytyy unenomaisena tai epätodellisena. Toisinaan esiintyy myös depersonalisaatiota, johon kytkeytyy tunteita kehosta irrallaan olosta, epätodellisuudesta, ja kykenemättömyyttä tunnistaa peilistä näkyvä henkilö itseksi. Simeon (2004) tarjoaa "yleiset määreet depersonalisaatiokokemuksille: Itsen tarkkailu etäältä (kuin katsoisi elokuvaa); yllättävät kehostapoistumiskokemukset; tunne siitä että liike vain tapahtuu; elämys, jossa yksi itseyden osa toimii ja toinen vain tarkkailee..."
Dissosiatiivien käyttäjien keskuudessa on esiintynyt huolta NMDA-antagonistien mahdollisesta neurotoksisuudesta ("Olneyn leesiot"). Spekulaatio on ainakin osittain peräisin William Whiten, DXM FAQ -tekstin kirjoittajan teksteistä. Hänen kantansa vuonna 1998 oli, että dissosiatiivit aiheuttavat epäilemättä aivovaurioita. Väitettä kritisoitiin, koska sitä tukemaan ei esitetty todistusaineistoa, ja vuonna 2004 White veti väitteensä takaisin. Whiten väitteet ja niitä seurannut kritiikki kytkeytyivät Olneyn ym. alkuperäistutkimukseen (1989).
Lainsäädäntö ja asenteet
Yleisesti ottaen asenteet hallusinogeenejä kohtaan ovat muuttuneet hitaammin kuin asenteet kannabista kohtaan. Lakimuutoksia on vaadittu vetoamalla muun muassa uskonnonvapauteen. Osa pyrkimyksistä on tuottanut tulosta, esimerkiksi Yhdysvaltojen Native American Churchin ja Brasilian Santo Daimen tapauksissa. Jälkimmäisen harjoittamat ayahuascaseremoniat sallitaan myös Hollannissa. Monet ovat vaatineet hallusinogeenien käytön laillistamista muissakin konteksteissa kuin uskonnollisissa, ja kritisoivat tästä syystä kaunistelevaksi kokemaansa "enteogeeni"-käsitettä. Uskonnottomat motiivit hallusinogeenien käytölle voivat olla muun muassa hengellisiä, introspektiivisiä, terapeuttisia, virkistyksellistä tai jopa hedonistisia. Jokaiseen näistä motiiveista on kohdistunut ainakin jonkin verran sosiaalista paheksuntaa, ja kaikkia on puolustettu yksilönvapauksien, esimerkiksi ajatuksenvapauden, kognitiivisen vapauden ja itsensä vahingoittamisen vapauden nojalla.
Luokittelu
Hallusinogeeneja voidaan luokitella niiden subjektiivisten vaikutusten mukaan, vaikutusmekanismien mukaan tai kemiallisen rakenteen mukaan. Nämä luokitukset kulkevat usein käsi kädessä. Tässä artikkelissa jaotteluna on psykedeelit, dissosiatiivit ja deliriantit, minkä tarkoituksena on selkiyttää epätarkan käsitteen "hallusinogeeni" epämääräisyyttä. On kuitenkin hyvä huomioida, ettei tämän nimenomaisen luokituksen käytöstä vallitse yksimielisyyttä. Artikkelissa käytettyjen luokitteluperiaatteiden tavoitteena on tarjota mahdollisimman selkeä ja helposti lähestyttävä yleiskuva.
Hallusinogeenien farmakologiset luokat
Näistä ongelmista huolimatta rakenteeseen perustuva jaottelu on monessa tapauksessa hyödyllinen. Molekyylien biologisesti aktiivisen ytimen paikantaminen ja jo tunnetuista aineista johdettujen johdannaisten syntetisointi on tärkeä osa modernia lääkeainekemiaa.
Sōja
Sōja on Japanin kaupunki Honshūn saarella Chūgokun alueella Okayaman prefektuurissa. Se sijaitsee sisämaassa prefektuurin eteläosassa Okayaman länsipuolella. Kaupunki on rakentunut Takahashijoen alajuoksulle. Sen eteläosat kuuluvat Okayaman tasankoon, pohjoisosat nousevat Kibin ylängölle. Sōjassa on 69 309 asukasta (joulukuussa 2019) ja sen pinta-ala on 211,90 neliökilometriä.
Maataide
thumb|Robert Smithsonin Spiral Jetty. Kuvassa sen keskellä seisoo ihminen.
Maataide syntyi 1960-luvulla Yhdysvalloissa, missä se tunnetaan nimillä earthworks tai land art. Maataiteen aatteellinen tausta oli minimalismin ja käsitetaiteen piirissä. Minimalismi syntyi osittain kritiikkinä modernille taiteelle ja sen pyrkimyksenä oli, että taide vastaisi paremmin todellisuutta. Näin minimalistisessa taiteessa huomio kiinnittyi itse teoksesta myös sen ympäristöön. Esimerkiksi Robert Morrisin minimalistinen Glass Cubes muodostuu peilikuutioista, jotka heijastelevat ympäristöään. Vähitellen osa minimalistisista töistä siirtyi ulos gallerioista osaksi ympäristöä ja niistä kehittyi maataide. Ensimmäisiä maataiteilijoita olivat amerikkalaiset Carl André, Robert Smithson, Walter De Maria ja Robert Morris.
Laxen-luokka
Laxen-luokka oli Ruotsin merivoimien kahden 1915 valmistuneen sukellusveneen muodostama alusluokka.
Lännenhelttamesikko
Lännenhelttamesikko (Anthochaera lunulata) on mesikoiden heimoon kuuluva varpuslintu.
Anton Köllisch
MDMA:lle haettiin patentti jouluaattona 1912. Patentti myönnettiin 16. toukokuuta 1914. Köllisch itse kuoli ensimmäisessä maailmansodassa vuonna 1916, tietämättä mitään keksimänsä aineen psykoaktiivisista vaikutuksista.
Battleford
Battleford on kylä Saskatchewanin provinssissa, Kanadassa. Kylä sijaitsee Pohjoisen Saskatchewanjoen rannalla, jonka vastarannalla on North Battlefordin kaupunki. Kylässä oli vuoden 2006 väestönlaskennassa 3 685 asukasta.
Kaupunki perustettiin vuonna 1875 turkiskauppiaiden kauppapaikaksi ja Kanadan ratsupoliisin tukikohdaksi. Vuosina 1876–1883 kylä toimi Luoteisterritorioiden pääkaupunkina. Kylässä sijainnut ratsupoliisin Fort Battleford-linnoitus toimi keskeisessä roolissa vuoden 1885 Saskatchewanin kapinassa.
Naantalin Seudun Urheiluautoilijat
Muita kilpailuja ovat autosuunnistus Armonlaakson Ajot ja jokamiehenluokan ralli Naantalin JM.
Aurélien Sauvageot
Elämä
Aurélien Sauvageot oli Jyväskylän ja Budapestin yliopistojen kunniatohtori. Suomessa hänet palkittiin myös Suomen Leijonan kunniamerkillä 1947 ja Kalevalan juhlavuoden mitalilla 1985.
Valtimon koulu
Vuoden 2020 alussa koulu siirtyi Nurmeksen kaupungin omistukseen Valtimon ja Nurmeksen kuntaliitoksen myötä.
Anna-Liisa (tango)
Anna-Liisa on Toivo Kärjen säveltämä ja Kerttu Mustosen sanoittama tangolaulu, jonka on alun perin äänittänyt Toivo Kärjen johtama Electro-orkesteri laulusolistinaan Henry Theel 14. marraskuuta 1947.
Grace Phipps
Gracie Gillam (oik. Grace Victoria Phipps) (s. 4. toukokuuta 1992 Austin, Texas, Yhdysvallat) on yhdysvaltalainen näyttelijä, laulaja ja tanssija. Hänet tunnetaan parhaiten Disney Channel -elokuvasta Teen Beach Movie ja Teen Beach 2.
Diskografia
Soundtrack:
Bartholomew Kuma
Bartholomew Kuma on kuvitteellinen hahmo, joka on kaapparilordi One Piece -nimisessä manga- ja anime-sarjassa.
Harold Woodin rautatieasema
Harold Woodin asema avattiin 1. helmikuuta 1868. Sitä käytti 2,93 miljoonaa matkustajaa kaudella 2017–2018.
Rikkavesi
Kalastus
Kalastusmenetelmiä Rikkavedellä ovat onkiminen, pilkintä, uistelu, heittokalastus, verkkokalastus sekä katiskakalastus. Rikkavedellä istukaslajina on kuha. Luontainen saalislaji on hauki. Myös järvitaimen, nieriä ja harjus kuuluvat alueen kalalajistoon.
Täyssinän rauhan raja
Rajakivillä on suuri historiallinen arvo, sillä ne ovat olleet Suomen itärajan merkkinä vuosina 1595 - 1617.
Sourountouna
Sourountouna on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 30 kilometriä Sanista etelään. Kunnassa on 12 400 asukasta (vuonna 2009).
Iraklionin arkeologinen museo
Historia
Iraklionin kaupungin arkeologinen kokoelma syntyi vuonna 1883. Se toimi alun perin pienissä tiloissa Pyhän Menaksen katedraalin vieressä. 1900-luvun alkupuolella museon kokoelmat laajenivat ensin yksityisten lahjoitusten kautta ja sitten Kreetalla alkaneiden suurten arkeologisten kaivausten, kuten Knossoksen ja Faistoksen minolaisten palatsikeskusten kaivausten, seurauksena.
Idänkulkusirkka
Idänkulkusirkka on eräs hyönteistaloudessa hyödynnettävä laji.
Republic (albumi)
Republic on brittiläisen New Order -yhtyeen vuonna 1993 julkaistu kuudes albumi.
Kappaleet
A-puoli B-puoli
San Lorenzo al Mare
San Lorenzo al Mare on kunta Pohjois-Italiassa olevassa Imperian maakunnassa Ligurian alueella Välimeren rannikolla. Kunta oli vuoden 2015 Italian ympäriajon lähtöpaikka.
Vapaudenpatsas (Mytilíni)
Vapaudenpatsas on pronssipatsas, joka sijaitsee Mytilínin kaupungissa Lesboksen saarella Kreikassa. Patsas on pystytetty kaupungin satamaan lähelle Mytilínin linnaa.
Philipp Kurashev
Seuraura
Chicago Blackhawks varasi Kurashevin neljännellä kierroksella 120. pelaajana NHL:n varaustilaisuudessa 2018. Kaudella 2018–2019 hän nousi Quebec Rempartsin QMJHL-joukkueen varakapteeniksi. Kurashev oli joukkueen paras pistemies, maalintekijä ja syöttäjä tehoilla 29+36=65. Maaliskuussa 2019 hän teki Blackhawksin kanssa kolmivuotisen NHL-tulokassopimuksen. Kurashevin kausipalkka NHL:n puolella on 925 000 dollaria. QMJHL-kauden jälkeen huhtikuussa hän siirtyi loppukevääksi amatööritry-out -sopimuksella AHL-joukkue Rockford IceHogsiin, jossa Kurashev pelasi kolme runkosarjaottelua ilman tehopisteitä.
Syksyn 2019 harjoitusleirin päätteeksi Chicago Blackhawks lähetti Kurashevin farmijoukkue Rockford IceHogsiin, jossa hän pelasi kokonaan kauden 2019–2020. Kurashevin varsinainen tulokaskausi AHL:ssä toi 36 runkosarjaottelussa tehot 7+12=19, kunnes koronaviruspandemia päätti AHL-kauden maaliskuussa 2020. Heinäkuussa Blackhawks nimesi hänet NHL-joukkueensa vahvuuteen pudotuspeleihin, mutta Kurashev ei kuitenkaan saanut siellä peliaikaa.
Markus Perola
Perola työskenteli väiteltyään tovin sisätauteihin erikoistuvana lääkärinä, mutta Palotien houkuttelemana hän siirtyi Kaliforniaan geneettisen datan analysointityökalujen pariin professori Kenneth Langen tutkimusryhmään.
Iván González
Iván González López (s. 15. helmikuuta 1988 Torremolinos, Espanja) on espanjalainen jalkapalloilija. Hän edustaa espanjalaista Real Madrid Castillaa ja on pelipaikaltaan laita- tai keskuspuolustaja.
Härkäjuhlat
Vuosien varrella tapahtumassa on esiintynyt suuri joukko suomalaisia artisteja, kuten Danny, Lea Laven, Souvarit ja muita julkisuuden henkilöitä kuten Jaakko Kolmonen ja vakioartistina Vihannin oma bändi Gobra.
46v Härkäjuhlat 14. elokuuta 2010
Juhlissa esiintyivät Yölintu ja Susanna Sakko&Onnenpotku. Paikallisia bändejä kuultiin ulkona, sekä Open House-kokoonpano soitti 60- ja 70-luvun covereita. Vuonna Härkäjuhlatoimikunnan puheenjohtajana toimi Mikko Hemmilä.
National Gallery (Lontoo)
1200–1400-lukujen taiteilijoita
Duccio, Uccello, van Eyck, Lippi, Mantegna, Botticelli, Dürer, Memling ja Bellini.
Jaakko Haarti
Seuraura
Kaudeksi 2019–2020 Haartin oli tarkoitus siirtyä Yhdysvaltoihin Massachusettsin yliopiston Amherstin yksikön joukkueeseen, mutta muutaman siellä vietetyn viikon jälkeen hänen suunnitelmansa kuitenkin peruuntuivat, kun Haartin koulumenestys ei ollut riittävää. Hän siirtyi elokuussa 2019 Pelicansin SM-liigajoukkueen harjoitusvahvuuteen. Haarti kuitenkin kärsi harjoituskaudella pienistä vammoista. Kuntouduttuaan hän palasi A-nuorten SM-liigassa Bluesista Kiekko-Espoon alaisuuteen vaihtaneeseen joukkueeseen. Neljän siellä pelatun ottelun jälkeen Haarti siirtyi 2+1-vuotisella SM-liigasopimuksella Mikkelin Jukureihin. Hän aloitti seuran A-nuorissa, kunnes joulukuun lopulla Jukurit lainasi Haartin kahden ottelun ajaksi Mestis-joukkue Savonlinnan Pallokerhoon, kuten myös viikkoa myöhemmin tammikuussa 2020. Hän teki Jukureissa liigadebyyttinsä hänen 21-vuotissyntymäpäivänään 15. tammikuuta 2020 Tampereen Ilvestä vastaan, kun joukkueen puolustuksesta oli sivussa Jakub Galvas. Haarti merkittiin Jukureiden kakkospuolustajapariin Mikko Kuukan viereen. Hän sai ottelussa jääaikaa 19.41 minuuttia ja Haarti keräsi teholukeman +1. Hän pelasi kauden aikana SM-liigassa kaikkiaan 16 runkosarjaottelua tehden kaksi syöttöpistettä.
The Voice of Finland (3. tuotantokausi)
Ohjelmassa oli mukana vaiheet Ääni ratkaisee, Kaksintaistelu ja kaappaus, Knock out ja Suorat lähetykset. Ohjelmassa oli kuusi Ääni ratkaisee -jaksoa, neljä Kaksintaistelu-jaksoa, kolme Knock out -jaksoa ja neljä suoraa lähetystä.
Knock Out
Knock Out -vaiheessa kaksintaisteluista edenneet kilpailijat jaettiin pareiksi, jotka esittivät tähtivalmentajalleen valitsemansa kappaleen. Valmentaja valitsi toisen laulajista jatkoon livelähetyksiin.
Pöytyän kirkko
Kirkkoympäristö
Kirkkoympäristöön liittyy vanha kirkkotarha nykyisen kirkon pohjoispuolella, Pöytyän keskiaikaisella kirkonpaikalla, missä aiemmin sijaitsi vuonna 1805 purettu keskiaikainen Pöytyän sakaristo. Vanhaa kirkkotarhaa ympäröi harvinainen katettu hirsiaita, jossa on kaksi pyramidikattoista porttirakennusta 1700-luvulta. Kirkon pohjoispuolella on entisen kirkkoherranpappilan kaksikerroksinen, uusklassistinen rakennus vuodelta 1802. Kirkonmäen kohteisiin kuuluu myös lainamakasiini 1700-luvulta sekä Aino Aallon Alvar Aallon toimistossa 1930-luvulla suunnittelema seurakuntatalo. Kokonaisuutena kirkosta ja sen ympäristöstä muodostuva Pöytyän kirkkoympäristö on yksi Museoviraston vuonna 2009 määrittelemistä valtakunnallisesti merkittävistä rakennetuista kulttuuriympäristöistä.
Shantou
Hallinnollinen jako
thumb|left|250px|Piirikuntatason aluejako. Piirikuntatasolla prefektuuri jakautuu 7 osaan. Osat ovat (numerointi kuten oheisessa kuvassa)
Lost Sirens
Lost Sirens on brittiläisen New Order -yhtyeen vuonna 2013 julkaistu yhdeksäs albumi.
Andrew Jackson
Ura poliitikkona
Jacksonin sotamenestyksen siivittämänä hänet valittiin Yhdysvaltain senaattiin vuonna 1824. Myöhemmin samana vuonna hän asettui ehdolle myös presidentinvaaleissa. Vaalit olivat tasaiset ja kukaan ehdokkaista ei saanut riittävää määrää valitsijamiehiä taakseen. Ehdokkaista Jackson keräsi eniten ääniä kansanäänestyksessä.
Perintö
Jacksonin kunniaksi on painettu useita postimerkkejä, joista ensimmäinen ilmestyi kuitenkin vasta 18 vuotta hänen kuolemansa jälkeen vuonna 1863. Ensimmäiset Jacksonia esittäneet postimerkit olivat mustavalkoisia kahden sentin merkkejä, jotka saivat lempinimen Black Jack. Lisäksi Jackson on ikuistettu 20 dollarin seteliin, yhden dollarin kolikkoon ja lukuisiin patsaisiin. Jacksonin mukaan on nimetty muun muassa Jackson Square New Orleansissa sekä Yhdysvaltain armeijan koulutuskeskus Fort Jackson Etelä-Carolinassa.
James Monroe
Ministeriksi 1794
Vuonna 1794 Yhdysvaltain presidentiksi noussut George Washington nimitti Monroen Yhdysvaltain ja Ranskan suhteita hoitavaksi ministeriksi. Samaan aikaan Ranska kävi sotaa Isoa-Britanniaa vastaan. Monroe sai aluksi parannettua Yhdysvaltojen ja Ranskan suhteita, mutta suhteet huononivat jälleen, kun Yhdysvaltain korkeimman oikeuden puheenjohtaja John Jay teki niin kutsutun Jayn sopimuksen Ison-Britannian kanssa marraskuussa 1794. Suhteiden huonontumisen takia Washington joutui vapauttamaan Monroen tehtävistän vuonna 1796.
Mitä tapahtuu todella?
Mitä tapahtuu todella? on Pentti Saarikosken viides runokokoelma vuodelta 1962 ja samalla Saarikosken läpimurtoteos. Teoksen merkitys syntyajankohtanaan on arvioitu suureksi: moniaineksisen ja marxistis-leninistisesti asennoituneen runokokoelman on katsottu merkinneen irrottautumista modernismista paitsi Saarikoskelle itselleen myös suomalaiselle runoudelle laajemmin.
Maija Skille
Skille on norjansuomalainen. Hänen äitinsä on kotoisin Impilahdelta.
Amager Vest
Amager Vest (Länsi-Amager) on Amagerin saaren luoteisosassa sijaitseva yksi Kööpenhaminan kymmenestä tilastoalueesta. Amager Vest käsittää Islands Bryggen, Ørestadin ja Eberts Villabyn alueet sekä laajan Kalvebod Fælledin alueen.
Unholyunion
Unholyunion on puolalaisen black metal -yhtye Christ Agonyn ensimmäinen studioalbumi, joka on julkaistu vuonna 1993.
Palestrina (kaupunki)
Kuuluisuuksia
Kirkkomusiikin säveltäjä Giovanni Pierluigi da Palestrina oli syntyisin Palestrinasta, kuten myös kreikkalaisroomalainen kirjailija Aelianus.
Laulu yhteisestä leivästä
Levyllä ovat vierailevina laulusolisteina Taru Hallama, Jukka Leppilampi ja Outi Terho.
Ruovesi (järvi)
Ruovesi on Pirkanmaalla Ruovedellä ja Mänttä-Vilppulassa sijaitseva järvi.
Wasaborgin talo
Wasaborgin talo on Vaasan keskustassa sijaitseva jugend-tyylinen rakennus. Se sijaitsee Vaasanpuistikon ja Raastuvankadun kulmassa. Wasaborgin talon on rakennuttanut siirtolaistoiminnalla vaurastunut liikemies Hugo Sjöblom vuosina 1910–1912. Talon itäsiiven ovat suunnitelleet arkkitehdit J. E. Bruun ja Carl Schoultz ja länsisiiven Arhur Rudolf Gauffin.
Jalkapallon maailmanmestaruuskilpailut 1930
Ensimmäiset jalkapallon maailmanmestaruuskilpailut järjestettiin vuonna 1930 Uruguayssa. Ensimmäisen maailmanmestaruuden voitti kisaisäntä Uruguayn maajoukkue, kun se kaatoi loppuottelussa Argentiinan maalein 4–2. Kansainvälinen jalkapalloliitto FIFA oli päättänyt myöntää MM-kilpailut Uruguayn järjestettäväksi, sillä maa oli voittanut kaksi edellistä jalkapallon olympiaturnausta ja maan kansallinen liitto oli myös valmis maksamaan kustannukset.
Stadionit
Estadio Centenario oli aikansa modernein jalkapallostadion ja suurin stadion Britannian ulkopuolella. Se on yksi maailman vanhimmista edelleen käytössä olevista stadioneista. FIFA on julistanut sen suojeltavaksi merkittävänä kohteena jalkapallon historiassa.
Tuomarit
thumb|upright|Belgialainen [[John Langenus toimi päätuomarina ensimmäisessä jalkapallon MM-loppuottelussa.]] Turnaukseen valittiin yksitoista tuomaria, heistä vain kolme oli eurooppalaisia ja muut olivat eteläamerikkalaisia. Eurooppalaisia tuomareita olivat belgialaiset John Langenus ja Henri Christophe sekä ranskalainen Thomas Balvay. Heidän lisäkseen kisojen tuomaristossa toimi neljäs eurooppalainen, kun Romanian joukkueen valmentaja Constantin Rădulescu oli bolivialaisen Ulises Saucedon avustavana tuomarina. Saucedokin toimi kahdessa roolissa, sillä hän oli myös Bolivian joukkueen valmentaja. Ennen turnausta tuomarit kokoontuivat lyhyeen kokoukseen, jotta turnauksessa voitaisiin soveltaa yhteneviä sääntöjä paitsioiden sekä vapaa- ja rangaistuspotkujen osalta.
Lohko B
thumb|right|Jugoslavian maalivahti [[Milovan Jakšić ja Dragoslav Mihajlović, sekä Brasilian Teóphilo maiden välisessä ottelussa.]] B-lohkon voitti Jugoslavia. Jo ennakkoarvioissa oletettiin, että lohkosta selviytyisi jatkoon Jugoslavia–Brasilia-ottelun voittaja, sillä Boliviasta ei uskottu olevan kummallekkaan vastusta. Avausottelussa joukkueen pelaajat asettuivat riviin niin, että heidän pelipaitojensa teksti muodosti lauseen VIVA URUGUAY. Eri raporttien mukaan ottelun yleisömäärä oli vain 800, vaikka virallinen luku on paljon suurempi. Otteluissa uruguaylaisyleisön tukikaan ei auttanut Boliviaa. Jugoslaviaa vastaan joukkue jaksoi tunnin, mutta hävisi lopulta 0–4. Bolivialta hylättiin ottelussa useita maaleja. Brasilia ei vielä ensimmäisissä MM-kilpailuissa ollut jalkapallon mahtimaa. Jugoslavia voitti ratkaisevan ottelun 2–1 ja eteni ainoana eurooppalaisena maana neljän parhaan joukkoon. Merkityksettömässä päätösottelussa Brasilia voitti Bolivian maalein 4–0.
thumb|left|Romanian [[Ion Lǎpuşneanu ja Perun Julio Lores pallontavoittelutilanteessa.]]
Lohko C
Lohkon avausottelu Perun ja Romanian välillä keräsi raporttien mukaan vain noin kolmesataa katsojaa, vaikka virallinen yleisömäärä olikin yli kaksituhatta. Ottelussa nähtiin myös MM-historian ensimmäinen ulosajo, kun Perun Plácido Galindo ajettiin kentältä. Ulosajo jäi myös koko turnauksen ainoaksi. Jatkoonmenijä ratkaistiin viimeisessä ottelussa Romanian ja Uruguayn välillä. Uruguay ratkaisi ottelun jo avausjaksolla ja ottelu päättyi isäntien helppoon 4–0 voittoon.
Välierät
Välieräparit arvottiin alkulohkojen päätyttyä. Argentiina sai vastaansa Yhdysvallat ja isäntämaa Uruguay Jugoslavian. Argentiinan ja Yhdysvaltain välinen ottelu pelattiin rankassa vesisateessa. Ottelussa Yhdysvaltain onnistui pysyä Argentiinan vauhdissa ensimmäisen puoliajan. Yhdysvalloilta loukkaantui ottelussa kolme pelaajaa, mikä heikensi joukkueen mahdollisuuksia, koska vaihtoja ei vielä tunnettu. Argentiina voitti ottelun lopulta 6–1.
Loppuottelu
Pelipallosta käytiin kiistaa ennen ottelun alkua, sillä kumpikin joukkue olisi halunnut pelata omalla pallollaan, jotka poikkesivat ominaisuuksiltaan hieman toisistaan. Ottelun erotuomari Langenus päätyi ratkaisemaan asian siten, että teikkauksen voittanut joukkue saisi pelata ensimmäisen puoliajan omalla pallollaan. Argentiinan voitettua teikkauksen ensimmäinen puoliaika pelattaisiin argentiinalaisella pallolla ja toinen uruguaylaisella. Molemmat joukkueet ryhmittyivät 2-3-5-muodostelmaan, mikä oli tuohon aikaan yleinen taktiikka.
Biaggio Quattrociocche
Biaggio Quattrociocche (24. elokuuta 1882 Giuliano di Roma, Italia - 16. heinäkuuta 1955 Los Angeles, Kalifornia, Yhdysvallat) oli italialais-amerikkalainen harmonikka-alan musiikkijulkaisija ja opettaja. Hän oli Yhdysvaltojen ensimmäinen painettua harmonikkamusiikkia julkaissut nuottikustantaja ja eräs ensimmäisistä yhdysvaltalaisista pianoharmonikansoiton opettajista vuonna 1907.
Rodeopyörä
Pitkän satulan ja korkean ohjaustangon ansiosta ajaja voi siirtää painopistettään taakse, mikä mahdollistaa helpon keulimisen eli ajon pelkän takapyörän varassa. Tämän takia pyörää kutsutaan englanniksi nimellä wheelie bike, ”keulimispyörä”.
Ala-Syvärin voimalaitos
Sulku
pienoiskuva|Kanavan reitti Itämeren ja Vienanmeren välillä. Syväri toimii keskeisenä osana Luoteis-Venäjän sisäisen vesiliikenteen vesistöreittinä. Volgan–Itämeren vesitie, joka alkaa Suomenlahdelta, nousee Nevaa ylös Laatokkaan, jatkaa Syvärin kautta Ääniselle, yhdistää Itämeren Volgan vesistöalueeseen. Ääniseltä on myös yhteys pohjoiseen Vienanmereen Vienanmeren–Itämeren kanavan kautta.
Neutraliino
Hiukkasfysiikassa neutraliino on hypoteettinen hiukkanen, jonka olemassaolon supersymmetriset teoriat ennustavat.
Claude Julien
2007–2017 Julien valmensi Pohjois-Amerikan NHL:ssä pelaavaa Boston Bruinsia. Vuonna 2011 he voittivat Stanley Cup -mestaruuden. Julien oli Kanadan joukkueen apuvalmentajana vuoden 2014 talviolympialaisissa. Helmikuussa 2021 Julien sai potkut tehtävästään Montreal Canadiensin päävalmentajana.
Martin Van Buren
Yksityiselämä
Van Buren alkoi iän myötä vastustaa yhä enemmän orjatyövoiman lisäämistä Yhdysvalloissa. Tämä oli myös yksi syy siihen, miksi hän vastusti Texasin liittämistä Yhdysvaltoihin: se olisi lisännyt orjuuden sallineiden territorioiden määrää ja samalla lisännyt riskiä joutua sotaan Meksikon kanssa. Van Burenin vastustuksesta huolimatta Texas liitettiin Yhdysvaltoihin muutamaa vuotta myöhemmin. Kuten Van Buren oli ennakoinut, se lisäsi orjuutta kannattaneiden etelävaltioiden määrää ja johti sotaan Yhdysvaltojen ja Meksikon välille.
Perintö
Van Buren esiintyi ensimmäisen kerran yhdysvaltalaisessa postimerkissä vuonna 1938, kun häntä esittävä kahdeksan sentin postimerkki julkaistiin. Lisäksi Van Burenin mukaan on nimetty kaksi Yhdysvaltain laivaston alusta: 1800-luvulla toiminut kuunari USS Van Buren sekä toisessa maailmansodassa palvellut, Tacoma-luokan samanniminen fregatti.